LAOAG CITY - Nagtennag iti panagtagbat ti maipagarup a panaggandat ti maysa a lalaki a nangrames iti maysa a tomboy idiay Brgy Maan-anteng, Solsona, Ilocos Norte.
Binigbig ni Police Senior Inspector Leonardo Tolentino, hepe ti Phil National Police ti ili a Solsona ti biktima a ni Chairmaine Pastor, maysa a tomboy ken agtawen ti 18 idinto a ti suspek ket ni Roger Catindoy, agtawen ti 51, agpada nga agindeg iti nadakamat a barangay.
Segun ken ni Tolentino, inawis ni Catindoy ti toimboy nga aginom da ngem nagkedked daytoy.
Gapu iti daytoy, gimmatang laengen iti tallo a botelya ti arak ti suspek ken naginom iti sangoanan ti balay da Pastor ken kalpasan a nakainom ti sangabotelya ket simrek iti balay da Pastor ken idiay a ginandat na a ramesen ti biktima ngem limmaban rason a tinagbat ti suspek ti ulo na.
Nupay kasta, naagaw ti biktima ti buneng ti suspek ket intudok na iti ngatoen ti lapayag na.
Naitaray a dagus ti biktima ken ti suspek iti kaasitgan a hospital.
Iti agdama, nakaruaren iti hospital ti biktima idinto a nagtalinaed pay laeng ti suspek iti hospital.
Naammoan a plano ti biktima ti mangipila ti reklamo kontra ken ni Catindoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn